## BURSA SHQIPTARE E ENERGJISË ELEKTRIKE - ALPEX SH.A.

# VENDIM TEKNIK Nr. 2-T

**“Aftësitë Profesionale të Agjentëve Tregtar të Certifikuar pjesëmarrës në Tregjet e ALPEX-it”**

Në mbështetje të dispozitave të përcaktuara në Rregullat e ALPEX-it dhe përkatësisht në seksionin F.4.3, siç janë në fuqi:

**ALPEX sh.a miratoi:**

1. Vendimin Teknik - Aftësitë profesionale të Agjentëve Tregtar të Certifikuar pjesëmarrës në Tregjet e ALPEX-it.
2. Vendimi Teknik Nr. 2-T i paraqitet për njoftim Entit Rregullator të Energjisë.

Ky vendim hyn në fuqi menjëherë.

# ADMINISTRATORI I ALPEX sh.a

# Sokol Dishnica

**Neni 1**

**Objekti - Fushëveprimi– Përkufizimet**

* + - * 1. Objektivi i këtij Vendimi Teknik është të përcaktojë kushtet e përshtatshmërisë së personave të emëruar dhe procedurën e certifikimit si Agjent Tregtar të Certifikuar, si dhe procedurën e aksesimit në Sistemin Elektronik të Tregtimit në Çast (ETSS), për tregtimin në tregjet e ALPEX-it, në përputhje me Rregullat dhe Procedurat e ALPEX.
        2. Ky Vendim do të zbatohet për Anëtarët e Bursës dhe Agjentët Tregtar të Certifikuar.
        3. Kur ky Vendim Teknik bën referenca tek shërbimi kompetent, do të thotë certifikimi/shërbimi i trajnimit i ofruar nga ALPEX.
        4. Përkufizimet e këtij Vendimi Teknik kanë të njëjtin kuptim me ato të parashikuara në Përkufizimet e ALPEX-it ose Rregullat dhe Procedurat e ALPEX-it, dhe në legjislacionin përkatës lidhur me tregjet e energjisë elektrike.

**Neni 2**

**Procesi i Certifikimit të personit të emëruar nga Anëtari i Bursës**

# Certifikata e Agjentit Tregtar (CAT)

1. Me qëllim tregtimin në Tregjet e ALPEX, personit të emëruar nga Anëtari i Bursës duhet ti lëshohet një Certifikatë Tregtimi (në vijim referuar si "CAT").
2. CAT lidhet me ushtrimin e detyrave të Agjentit Tregtar të Certifikuar në emër të Anëtarit të Bursës, në Tregjet e ALPEX-it.

# Detyrimet e Anëtarit të Bursës

# Çdo person i emëruar i cili vepron si tregtar në emër të Anëtarit të Bursës duhet të ketë një CAT.

# Anëtari i Bursës duhet të sigurohet që Agjentët Tregtar të Certifikuar të tij, të zbatojnë me kompetencë në mënyrë të vazhdueshme Rregullat dhe Procedurat e ALPEX-it.

# Aplikimi për marrjen e një CAT

# Për të qenë i përshtatshëm për të aplikuar për një CAT, Aplikanti duhet të përmbushë në mënyrë kumulative kushtet e mëposhtme:

# Aplikanti duhet të ketë mbushur 18 (tetëmbëdhjetë) vjeç.

# Aplikanti duhet të emërohet nga një Anëtar i Bursës, nëpërmjet një kërkese më shkrim drejtuar ALPEX-it.

# Aplikanti ka paguar tarifat përkatëse në favor të ALPEX-it në përputhje me Nenin 3, nënseksionin 3.5 të këtij Vendimi Teknik.

# Nuk është dënuar për këto vepra penale:

* pjesëmarrje në grup të strukturuar kriminal, organizatë kriminale, bandë e armatosur, organizatë terroriste, sipas përcaktimeve të legjislacionit në fuqi;
* korrupsion sipas përcaktimeve të legjislacionit në fuqi;
* mashtrim sipas përcaktimeve të legjislacionit në fuqi;
* pastrim parash ose financim të terrorizmit sipas përcaktimeve të legjislacionit në fuqi;
* vepra me qëllime terroriste ose vepra penale të lidhura me veprimtari terroriste, sipas përcaktimeve të legjislacionit në fuqi;
* falsifikim;
* puna e fëmijëve dhe forma të tjera të trafikimit të qenieve njerëzore sipas përcaktimeve të legjislacionit në fuqi.

# Aplikanti ka ndjekur rregullisht seancat e trajnimit dhe ka kaluar provimet për tu certifikuar si Tregtar, siç është specifikuar në Nenin 3, paragrafët 3.1 deri në 3.4.

# Dokumentet mbështetëse të aplikimit.

1. Aplikanti duhet të dorëzojë të plotësuar dhe të nënshkruar formularin standard, të dhënë në Aneksin A të këtij Vendimi Teknik.
2. ID e Aplikantit.
3. Një kërkesë të shkruar të lëshuar nga Anëtari i Bursës, i cili emëron Tregtarin/ët e tij.
4. Dëshmi nga Gjykata dhe Prokuroria përsa i përket gjendjes gjyqësore të aplikantit, lëshuar jo më vonë se 30 ditë.
5. Dëshmia e Penalitetit e lëshuar nga Autoritetet përkatëse për Aplikantin.
6. Një Certifikatë të vlefshme nga Bursat e Energjisë së Shteteve Anëtare të BE-së, nëse është e aplikueshme.
7. Aplikantët e huaj të cilët kanë një Certifikatë Tregtimi nga Bursat e Energjisë së Shteteve Anëtare të BE-së përjashtohen nga dorëzimi i dokumenteve të (d) dhe (e) më lartë. Agjenti Tregtar i Certifikuar dhe/ose Anëtari i Bursës duhet të njoftojnë ALPEX-in për vlefshmërinë e statusit të certifikatës, në raste të ndryshimeve. Nëse Agjenti Tregtar i Certifikuar dhe/ose Anëtari i Bursës nuk e bëjnë një gjë të tillë, parashikimet e C.2 të Rregullave të ALPEX-it - Termat e Përgjithshme do të aplikohen.

ALPEX-i do të vlerësojë dokumentacionin e sipërpërmendur dhe do t’i kërkojë aplikantit të paguajë Tarifën Fikse Vjetore, nëse janë përmbushur parashikimet e pikave 2.3, të cilat janë parakushte në mënyrë që Aplikanti të marrë pjesë në sesionet e trajnimit.

Nëse ALPEX-i nuk është i kënaqur me përmbushjen e kushteve të përshtatshmërisë, ALPEX-i do të japë një përgjigje të arsyetuar.

**Neni 3**

Termat dhe Kushtet e Seminareve dhe Provimeve për Lëshimin e CAT

* 1. Organi përgjegjës për seminaret dhe provimet CAT
     + - 1. Seminaret dhe provimet për lëshimin e një CAT do të kryhen nga ALPEX-i, nën mbikëqyrjen e Komisionit të Provimeve, sipas Nenit 3, nënseksionit 3.2.
         2. Me qëllim kryerjen e seminareve të Certifikimit për dhënien e një CAT, Komisioni i Provimeve miraton paraprakisht programin e trajnimit, duke përfshirë materialin dhe provimin, në përputhje me Nenin 3, nënseksioni 3.3 si dhe lektorët e tyre.
         3. ALPEX do të publikojë në faqen zyrtare të ueb-it, vendin dhe kohën e zhvillimit të seminareve të Certifikimit si dhe provimeve për lëshimin e një CAT, si dhe çdo çështje tjetër të lidhur me të.
  2. Komisioni i Provimeve
     + - 1. Komisioni i Provimevembikëqyr provimet e Certifikimit në përputhje me kushtet e përcaktuara në këtë Vendim Teknik.
         2. Komisioni i Provimeve do të jetë gjithashtu përgjegjës për kontrollin e kushteve për përjashtim nga provimet e Certifikimit në përputhje me Nenin 3, nënseksioni 3.5 dhe për çdo çështje tjetër që lidhet me lëshimin e Certifikatës së Tregtimit.
         3. Anëtarët e Komisionit të Provimeve do të jenë pjesë e stafit të ALPEX.
  3. Materiali i Studimit
     + - 1. Përmbajtja e materialeve të studimit do të jepet nga ALPEX-i.
         2. Gjuha e materialit të studimit dhe ajo e provimit do të jetë në Shqip dhe/ose Anglisht, sipas kërkesës.
  4. Provimi
     + - 1. Tarifa e Provimit duhet të paguhet përpara hyrjes në provim për Certifikim.
         2. Komisioni i Provimeve do të vendosë, përpara kryerjes së provimeve, për çdo çështje që ka të bëjë me provimin.
         3. Komisioni i Provimeve do të përgatisë pyetjet, do të mbikëqyrë procesin e provimit, Certifikimit dhe do të nënshkruajë provimin, si dhe do të përgatisë listën përfundimtare të kandidatëve të suksesshëm. Kandidatët që i përgjigjen saktë gjashtëdhjetë për qind (60%) të pyetjeve, janë ata që konsiderohen të suksesshëm.
         4. Provimi mund të kryhet fizikisht ose online, sipas rastit. Data dhe koha e provimit do të publikohen në faqen e ueb-it të ALPEX.
  5. Tarifat në favor të ALPEX-it

Tarifat e Provimit janë publikuar sipas Listës së Tarifave të ALPEX-it në faqen e ueb-it të ALPEX.

* 1. Pezullimi i një CAT

Një CAT që është dhënë në përputhje me kushtet e këtij Vendimi Teknik, pezullohet nga ALPEX-i nëse:

* + - * 1. Vlefshmëria e Certifikatës sipas Nenit 2, nënseksioni 2.3.1, paragrafit (g) të këtij Vendimi Teknik, të paraqitur nga mbajtësi i CAT, është anuluar, revokuar, ose për ndonjë arsye është ndërprerë.
        2. Veprimet e Agjentit Tregtar të Certifikuar në Tregjet e ALPEX-it janë në shkelje të parashikimeve të Rregullave dhe Procedurave të ALPEX-it, parashikimet përkatëse do ti aplikohen Anëtarit të Bursës.
        3. Informacioni dhe dokumentet mbështetëse të dorëzuara për lëshimin e një CAT-i provohet se janë të rreme ose manipuluese të së vërtetës.
        4. Agjenti Tregtar i Certifikuar është dënuar sipas Nenit 2, nënseksionit 2.3 (v) të këtij Vendimi Teknik.

**Neni 4**

Hyrja në fuqi

Ky Vendim Teknik hyn në fuqi më datë \_\_\_/\_\_\_/2023.

Ky Vendim Teknik do të publikohet në faqen zyrtare të ueb-it të ALPEX [www.alpex.](http://www.alpex.)al